**Tibolddaróci Közös Önkormányzati Hivatal**

**Sályi Kirendeltsége**

**3425 Sály, Kossuth u. 63. sz. Tel.: 49/336-055**

21-83/2023.

K I V O N A T

Sály Községi Önkormányzat Képviselő-testületének 2023. április 24. napján megtartott ülése jegyzőkönyvéből:

Sály Község Önkormányzata Képviselő-testületének

82/2023.(IV.24.) sz. határozata:

Tárgy: az önkormányzat Szervezeti és Működési Szabályzatáról szóló 8/2018.(VI.25.) önkormányzati rendelet 3. függelékének módosítása.

Sály Község Önkormányzatának képviselő-testülete megtárgyalta a „Javaslat az Önkormányzat Szervezeti és Működési Szabályzatáról szóló 8/2018.(VI.25.) önkormányzati rendelet 3. függelékének módosítására vonatkozó javaslatot.

**Az Önkormányzat tevékenységeinek kormányzati funkciók szerinti besorolásból kikerül a**

***041231 Rövid időtartamú közfoglalkoztatás***

Sály Község Önkormányzatának Képviselő-testülete jelen határozat melléklete szerinti tartalommal módosítja az Önkormányzat Szervezeti és Működési Szabályzatáról szóló 8/2018.(VI.25.) önkormányzati rendeletének 3. függelékét.

Felelős: Fekete Jánosné polgármester

Határidő: folyamatos.

dr. Molnár Sándor sk. Hócza József sk.

 jegyző alpolgármester

A kivonat hiteléül:

***3. függelék a 8/2018. (VI.25.) önkormányzati rendelethez***

**Az Önkormányzat tevékenységeinek kormányzati funkciók szerinti besorolása: 1**

011130 Önkormányzatok és önkormányzati hivatalok jogalkotó és általános igazgatási tevékenysége

011220 Adó-, vám- és jövedéki igazgatás

013210 Átfogó tervezési és statisztikai szolgáltatások

013320 Köztemető-fenntartás és – működetés

013350 Az önkormányzati vagyonnal való gazdálkodással kapcsolatos feladatok

032020 Tűz- és katasztrófavédelmi tevékenysége

041232 Start-munka program – Téli közfoglalkoztatás

041233 Hosszabb időtartamú közfoglalkoztatás

041237 Közfoglalkoztatási mintaprogram

045120 Út, autópálya építése

045160 Közutak, hidak, alagutak üzemeltetése, fenntartása

047410 Ár- és belvízvédelemmel összefüggő tevékenységek

052020 Szennyvíz gyűjtése, tisztítása, elhelyezése

064010 Közvilágítás

066020 Város-, községgazdálkodási egyéb szolgáltatások

072111 Háziorvosi alapellátás

072112 Háziorvosi ügyeleti ellátás

074011 Foglalkozás-egészségügyi alapellátás

074031 Család és nővédelmi egészségügyi gondozás

081041 Versenysport- és utánpótlás-nevelési tevékenység és támogatás

082044 Könyvtári szolgáltatások

082092 Közművelődés- hagyományos közösségi kulturális értékek gondozása

091140 Óvodai nevelés, ellátás működtetési feladatai

091212 Sajátos nevelési igényű tanulók nappali rendszerű nevelésének, oktatásának szakmai feladatai 1-4. évfolyamon

091213 Nemzetiségi tanulók nappali rendszerű nevelésének, oktatásának szakmai feladatai 1-4 évfolyamon

091220 Köznevelési intézmény 1-4. évfolyamán tanulók nevelésével, oktatásával összefüggő működtetési feladatok

092112 Sajátos nevelési igényű tanulók nappali rendszerű nevelésének, oktatásának szakmai feladatai 5-8. évfolyamon

092113 Nemzetiségi tanulók nappali rendszerű nevelésének, oktatásának szakmai feladatai 5-8. évfolyamon

092120 Köznevelési intézmény 5-8. évfolyamán tanulók nevelésével, oktatásával összefüggő működtetési feladatok

096015 Gyermekétkeztetés köznevelési intézményben

096025 Munkahelyi étkeztetés köznevelési intézményben

102031 Idősek nappali ellátása

104037 Intézményen kívüli gyermekétkeztetés

107051 Szociális étkeztetés

**Tibolddaróci Közös Önkormányzati Hivatal**

**Sályi Kirendeltsége**

**3425 Sály, Kossuth u. 63. sz. Tel.: 49/336-055**

21-84/2023.

K I V O N A T

Sály Községi Önkormányzat Képviselő-testületének 2023. április 24. napján megtartott ülése jegyzőkönyvéből:

Sály Község Önkormányzata Képviselő-testületének

83/2023.(IV.24.) sz. határozata:

**Tárgy:** Pályázati kiírás a Sályi Hétszínvirág Óvoda és Konyha intézményvezetői beosztásának betöltésére.

Sály Község Önkormányzat Képviselő-testülete a nemzeti köznevelésről szóló 2011. évi CXC. törvény 67.§ (7) bekezdése alapján pályázatot ír ki a fenntartásában működő Sályi Hétszínvirág Óvoda és Konyha (3425 Sály, Deák Ferenc u. 56/B. sz. OM azonosító: 202679) elnevezésű köznevelési költségvetési szerve intézményvezetői beosztásának betöltésére a jelen határozat mellékletét képező pályázati felhívás szerint.

A Képviselő-testület felkéri és felhatalmazza a polgármestert, hogy a jegyző útján gondoskodjon a pályázati felhívásnak a kozigallas.gov.hu internetes oldalon, valamint a helyben szokásos módon történő közzétételéről.

A Képviselő-testület felkéri a polgármestert, hogy erről a döntésről a Sályi Hétszínvirág Óvoda és Konyha élén álló óvodavezetőt értesítse.

**Felelős:** Fekete Jánosné polgármester.

**Határidő:** azonnal, az értesítést és a pályázati felhívást 20 napon belül kell megküldeni.

**Határozati javaslat melléklete:**

A pályázati felhívás tervezete az óvodavezetői álláshely betöltésére.

dr. Molnár Sándor sk. Hócza József sk.

 jegyző alpolgármester

A kivonat hiteléül:

83/2023. (IV.24.) képviselő-testületi határozat melléklete

Sály Község Önkormányzat Képviselő-testülete a közalkalmazottak jogállásáról szóló 1992. évi XXXIII. törvény 20/B. § alapján

 pályázatot hirdet a

**Sályi Hétszínvirág Óvoda és Konyha**

**(3425 Sály, Deák Ferenc u. 56/B. OM azonosító: 202679)**

elnevezésű köznevelési intézménye **óvodavezetői beosztásának** betöltésére.

**A közszolgálati jogviszony időtartama:**

Határozatlan idejű közalkalmazotti jogviszony.

**Foglalkoztatás jellege:**

Teljes munkaidő.

**A vezetői megbízás időtartama:**

Az intézményvezetésére vonatkozó óvodavezetői megbízás határozott időre – 2023. augusztus 16. napjától 2028. augusztus 15. napjáig – szóló magasabb vezetői megbízásnak minősül.

**A munkavégzés helye:**

3425 Sály, Deák Ferenc u. 56/B. sz.

**A beosztáshoz, illetve a vezetői megbízással járó lényeges feladatok:**

A nemzeti köznevelésről szóló 2011. évi CXC. törvény 69. §-a szerint.

**Jogállás, illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, a nemzeti köznevelésről szóló 2011. évi CXC. törvény 7. és 8. számú melléklete, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet rendelkezései az irányadóak. A további, fenntartói hatáskörben adható juttatásokról Sály Község Önkormányzat Képviselő-testülete dönt.

**Pályázati feltételek:**

 Magyar állampolgárság, illetve külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusz.

 Cselekvőképesség.

 Büntetlen előélet.

 Főiskolai szintű óvodapedagógusi végzettség.

 Pedagógus-szakvizsga keretében szerzett intézményvezetői szakképzettség.

 Legalább négy év pedagógus-munkakörben vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat.

 Ne álljon a tevékenység folytatását kizáró foglalkozástól eltiltás hatálya alatt.

 Vagyonnyilatkozat tételi eljárás lefolytatása.

**A pályázat részeként benyújtandó iratok, igazolások:**

 A pályázó fényképes szakmai önéletrajza.

 A végzettséget, szakképzettséget, szakképesítést igazoló okiratok másolata.

 3 hónapnál nem régebbi hatósági erkölcsi bizonyítvány, vagy annak megkérését igazoló dokumentum másolata.

 A pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul.

 A pályázó nyilatkozata arra vonatkozóan, hogy a Magyarország helyi önkormányzatairól szóló 2011. évi CLXXXIX. törvény 46. § (2) bekezdés b) pontja alapján a pályázó kéri-e a Képviselő-testület zárt ülésének tartását a döntés meghozatala során.

 A pályázó hozzájáruló nyilatkozata a vagyonnyilatkozat-tételi eljárás lefolytatásához.

 Az intézmény vezetésére vonatkozó vezetői program.

**A munkakör betölthetőségének időpontja:**

A munkakör 2023. augusztus 16. napjától tölthető be.

**A pályázat benyújtásának határideje:** A benyújtási határidő a pályázati felhívásnak a kozigallas.gov.hu internetes oldalon történt közzétételétől számított **30 nap**.

**A pályázati kiírással kapcsolatosan további információt dr. Molnár Sándor jegyző** nyújt a 49/337-022 telefonszámon.

**A pályázatok benyújtásának módja:**

A pályázatot postai úton 1 eredeti és 1 másolati példányban kell megküldeni az Önkormányzat részére. A borítékon kérjük feltüntetni: a pályázat „83/2023.” azonosítószámát, valamint a beosztás megnevezését: „Intézményvezető”.

**A pályázati eljárás, a pályázat elbírálásának módja, rendje:**

Az érvényesen pályázókat a Képviselő-testület meghallgatja, majd dönt a vezető személyéről. A Képviselő-testület fenntartja a jogot, hogy a pályázati eljárást eredménytelenné nyilvánítsa. A sikertelenül, illetve eredménytelenül pályázók részére a pályázati anyag visszaküldésre kerül.

**A pályázat elbírálásának határideje:** Legkésőbb 2023. július 31-ig.

**A pályázati kiírás további közzétételének helye**:

A pályázati kiírás a kozigallas.gov.hu internetes oldalon, illetve www.saly.hu honlapon megtekinthető.